dh-unibe/image-text_koenigsfelden-charters-post-1500 huggingface dataset:
Ich, Hanns Bärgeˀ, burgˀ Zürich, ✳ bekaͤnn mit disem brieff, ✳ alsz ich dann jetz alsz ein
vortrager Caspar Langens von Bremgarttn̄, mines vettern, ✳ von Hannsen Bürrer, mineˀ gnaͤ¬
digenn froͧwen aͤpptissinn ✳ unnd convēt zuͦ Kùngsfeldn̄ hoffmeyster, ✳ belechnet bin ✳ der
stuckenn, in minem geͣgenn brieff begriffenn, ✳ die ich ouch zuͦ handn̄ alsz obstàtt enpfanngen ✳ unnd darumb geschwornn hab ✳ den gmeinen lechenn eyd, ✳ in irem buͤch
begriffenn. ✳ dà bekaͤnn ich, bemäldtteˀ Bärger, ✳ zuͦ diser zitt obervogt in
Frygenn Aͤmptrenn, ✳ mich wüssentlich, ✳ dasz ich by dem allem ✳ unnd wasz einē
lechennman ✳ unnd vortrager gegenn sinen lechenn herrn̄n zetuͤnd gebürt, das
ich soͤlichs allesz ✳ gmeinlich unnd sunderlich wil erstatten̄ ✳ unnd dem gnuͦg thuͦn,
wie ich dasz lechenns ✳ unnd lannds gwōheit nàch zetuͦnd schuldig bin, ✳ alle
gevärd hierin gemittn̄. ✳ unnd desz zuͦ wàrem urkünd ✳ hab ich innamē
alsz vorstàtt ✳ min eygenn insigell ✳ offennlich gehaͤnckt an disenn brieff,
der gäbenn ist ✳ uff mändag in pfinstfirtagenn, anno dnī fünfftzächn̄¬
hundert unnd sächstzaͤchennden gezaltt.
1516 ✳
30 ✳
Staatsarchiv
AARGAU
Nͦ✳ 75 ✳
Konigsf. 903